CELEX: 62014CN0156
Language: mt
Date: 2014-04-03 00:00:00
Title: Kawża C-156/14: Talba għal deċiżjoni preliminari mressqa mill-Consiglio di Stato (l-Italja) fit- 3 ta’ April 2014 – Tamoil Italia vs Ministero dell’Ambiente e della Tutela del Territorio e del Mare

24.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 194/15
            
         Talba għal deċiżjoni preliminari mressqa mill-Consiglio di Stato (l-Italja) fit-3 ta’ April 2014 – Tamoil Italia vs Ministero dell’Ambiente e della Tutela del Territorio e del Mare
   (Kawża C-156/14)
   2014/C 194/18
   Lingwa tal-kawża: it-Taljan
   
      Qorti tar-rinviju
   
   Consiglio di Stato
   
      Partijiet fil-kawża prinċipali
   
   
      Rikorrenti: Tamoil Italia SpA
   
      Konvenut: Ministero dell’Ambiente e della Tutela del Territorio e del Mare
   
      Domanda preliminari
   
   Il-prinċipji tal-Unjoni Ewropea fil-qasam tal-ambjent, stabbiliti bl-Artikolu 191(2) TFUE u bid-Direttiva 2004/35/KE (1), tal-21 ta’ April 2004 (Artikoli 1 u 8(3); premessi 13 u 24) – b’mod partikolari, il-prinċipju ta’ “min iniġġes iħallas”, il-prinċipju ta’ prekawzjoni, il-prinċipju ta’ azzjoni preventiva, il-prinċipju li l-ħsara lill-ambjent għandha, bħala prijorità, tissewwa f’ras il-għajn, –jipprekludu leġiżlazzjoni nazzjonali bħal dik stabbilita bl-Artikoli 244, 245 u 253 tad-Digriet Leġiżlattiv Nru 152, tat-3 ta’ April 2006 li, fil-każ ta’ kontaminazzjoni kkonstatata ta’ sit u fil-każ ta’ impossibbiltà li tiġi identifikata l-persuna responsabbli mill-kontaminazzjoni jew anki fil-każ ta’ impossibbiltà li jinkisbu, mingħand din tal-aħħar, il-miżuri ta’ kumpens, ma tippermettix lill-awtorità amministrattiva li timponi l-implementazzjoni tal-miżuri ta’ sigurtà ta’ emerġenza u ta’ riabilitazzjoni fir-rigward tal-proprjetarju mhux responsabbli mit-tniġġis, u tipprevedi biss, fuq dan tal-aħħar, responsabbiltà patrimonjali limitata għall-valur tas-sit wara l-implementazzjoni tal-miżuri ta’ riabilitazzjoni?
   
      (1)  Direttiva 2004/35/KE tal-Parlament Ewropew u tal-Kunsill, tal-21 ta’ April 2004, dwar ir-responsabbiltà ambjentali f’dak li għandu x’jaqsam mal-prevenzjoni u r-rimedju għal danni ambjentali (ĠU Edizzjoni Speċjali bil-Malti, Kapitolu 15, Vol. 8, p. 357).